Z A P I S N I K
24. sjednice Vijeća Mjesnog odbora “Nadbiskup Antun Bauer“
održane dana 27. ožujka 2023. g. s početkom u 20.00 sat  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Bojana Ivanišević, Zlatan Krajina, Ante Barišić i Goranka Tropčić Zekan. 
Predsjednica Vijeća Mjesnog odbora pozdravlja sve prisutne i konstatira da su nazočni četiri člana/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 23. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 23. sjednice Vijeća Mjesnog odbora.
Predsjednica Vijeća otvara raspravu o Dnevnom redu 24. sjednice Vijeća Mjesnog odbora, te predlaže da se Dnevni red dopuni s dvije točke (točke 4. i 5.).  Vijeće jednoglasno, bez rasprave, prihvaća predložene dopune i donosi sljedeći

                                                                 DNEVNI  RED
1. [bookmark: _Hlk130887293]Prijedlog odluke o izradi izmjena i dopuna Generalnog urbanističkog plana grada Zagreba, davanje mišljenja
2. Prijedlog odluke o izradi izmjena i dopuna Generalnog urbanističkog plana Sesveta, davanje mišljenja
3. [bookmark: _Hlk130886855]Prijedlog utroška ostalih nespomenutih rashoda poslovanja za 2023.g.
4. Zahtjev za korištenje prostora Građanska inicijativa Mankind project Croatia
5. Prometna situacija u Martićevoj ulici ispred kućnih brojeva  14D do 14F (Mala Martićeva)
6. Pitanja, prijedlozi, razno


Ad 1. 	Prijedlog odluke o izradi izmjena i dopuna Generalnog urbanističkog plana grada Zagreba, davanje mišljenja

Članovi Vijeća informirani su o Prijedlogu odluke o izradi izmjena i dopuna Generalnog urbanističkog plana grada Zagreba. 

Z A K L J U Č A K
o prijedlogu Odluke o izradi izmjena i dopuna Generalnog urbanističkog plana 
Grada Zagreba



1. Vijeće Mjesnog odbora „Nadbiskup Antun Bauer“ daje pozitivno mišljenje o prijedlogu Odluke o izradi izmjena i dopuna Generalnog urbanističkog plana Grada Zagreba

2. Ovaj se zaključak dostavlja Vijeću Gradske četvrti Donji grad.




Ad 2.  Prijedlog odluke o izradi izmjena i dopuna Generalnog urbanističkog plana Sesveta, davanje mišljenja

Članovi Vijeća informirani su o Prijedlogu odluke o izradi izmjena i dopuna Generalnog urbanističkog plana Sesveta. 

Z A K L J U Č A K
o prijedlogu Odluke o izradi izmjena i dopuna Generalnog urbanističkog plana 
Sesveta



1. Vijeće Mjesnog odbora „Nadbiskup Antun Bauer“ daje pozitivno mišljenje o prijedlogu Odluke o izradi izmjena i dopuna Generalnog urbanističkog plana Sesveta.

2. Ovaj se zaključak dostavlja Vijeću Gradske četvrti Donji grad.



Ad 3. Prijedlog utroška ostalih nespomenutih rashoda poslovanja za 2023. godinu

Predsjednica Vijeća je obavijestila članove po potrebi specificiranja Ostalih nespomenutih rashoda poslovanja VMO na uredski materijal i pribor, sredstva za čišćenje, te protokolarne potrebe. Povela se rasprava o potrebama, te je zaključeno da trenutno ne trebamo ništa, isto kao i prošle godine. I dalje smatramo da je način na koji je organizirana nabava navedenih proizvoda pogrešan, te donosimo sljedeći zaključak:

ZAKLJUČAK
O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA


1. Vijeće Mjesnog odbora „Nadbiskup Antun Bauer“ iz Razdjela Proračuna Grada Zagreba 00502 na poziciji 271-3299 za 2023. ima 650 €.

2. Vijeće Mjesnog odbora „Nadbiskup Antun Bauer“ se odlučio ne koristiti navedena sredstva.

3. Zaključak dostaviti Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost.


Ad 4.  Zahtjev za korištenje prostora Građanska inicijativa Mankind  project Croatia

Članovi Vijeća raspravljali su o pristiglom Zahtjevu za povremeno korištenje prostora mjesne samouprave od strane građanske inicijative Mankind project Croatia. Prostor bi koristili srijedom od 18.30 do 22 h u periodu od 29.3. do 26.4.2023. godine.
Članovi Vijeća jednoglasno su odobrili korištenje prostora, o čemu se donosi sljedeći:

                                              Z A K L J U Č A K

1. Građanskoj inicijativi „Mankind project Croatia“ (dalje Korisnik) odobrava se povremeno korištenje dvorane u objektu mjesne samouprave, Zagreb, Bauerova 21 u terminu  srijedom  od 18,30 - 23,00 sata u period od 29.3. do 26.4.2023.

2. Prostor iz točke 1. ovog zaključka Korisnik će koristit, bez naknade.

3. Korisnik se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


Ad 5.  Prometna situacija u Martićevoj ulici ispred kućnih brojeva  (Mala Martićeva)

Rješenjem Gradskog ureda za obnovu, izgradnju, prostorno uređenje, graditeljstvo, komunalne poslove i promet (KLASA: UP/I-340-08/22-002/1660; URBROJ: 251-1041—1/010-22-2) od 15. rujna 2022. zabranjen je promet u dijelu Martićeve ispred kb 14D do 14F, osim za interventna i komunalna vozila. Zagrebački holding d.o.o., Podružnica Zagrebačke ceste izvela je radove sukladno gore navedenom Rješenju dana 21.2.2023. 
Međutim, svi smo primijetili da se vozači ne drže prometnih pravila i ne poštuju postavljene znakove, te posve normalno prolaze kroz ulici kao da promet nije zabranjen. Nakon kreće rasprave, članovi Vijeća su jednoglasno odlučili i donijeli slijedeći 

                                                                     ZAKLJUČAK
                                          o novoj regulaciji u dijelu Martićeve ulice


l.   Vijeće Mjesnog odbora „Nadbiskup Antun Bauer“ traži prisutnost policije na neko vrijeme, 
      s ciljem upozoravanja vozača na potrebu poštivanja nove regulacije prometa.

2.   Vijeće Mjesnog odbora „Nadbiskup Antun Bauer“ traži postavljanje žutog prometnog znaka 
      s natpisom „Oprez- nova regulacija prometa“.

3. Ovaj se Zaključak dostavlja Vijeću Gradske četvrti Donji grad


Ad 6. Pitanja prijedlozi, razno

Članovi V Vijeće Mjesnog odbora „Nadbiskup Antun Bauer“  kratko su raspravljali o pitanjima odvoza smeća, te o problemu nagomilavanja smeća kod Zelenih otoka, ali i šire, poput smeća koje se nakuplja i potpuno nepropisno odlaže na mjestima koja za to nisu predviđena. Isto tako je i dalje prisutno nepropisno odlaganje otpada od strane pravnih osoba. 

Predsjednica Vijeća je izvijestila o pismenim i usmenim komentarima građana u vezi prometne situacije na križanju Bauerove i Brešćenskoga gdje je nužno hitno djelovanje, obzirom na sve veći broj prometnih nezgoda koje se tamo događaju. Nadležni ured je donio rješenje, ali ga Zagrebačke ceste još nisu realizirale. 



Sjednica je završila u 21.30.
Zapisnik vodila: Goranka Tropčić Zekan

                                                                                        PREDSJEDNICA VIJEĆA
MJESNOG ODBORA
„NADBISKUP ANTUN BAUER“

Goranka Tropčić Zekan, v.r.
                                           


KLASA:  024-08/23-003/640
URBROJ: 251-13-1/002-23-2
[bookmark: _GoBack]U Zagreb, 27. ožujka 2023.
